Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § (1) pontja szerint „személyes adat: bármely meghatározott természetes személlyel kapcsolatba hozható adat, az adatból levonható, az érintettre vonatkozó következtetés”. Személyes adatok kezelésére akkor van lehetõség, ha ahhoz az érintett hozzájárul vagy törvény elrendeli [Avtv. 3. § (1) bekezdés]. Adatkezelésnek tekintendõ a személyes adatok rögzítése, felhasználása, továbbítása is (Avtv. 2. § 9. pont).
Paragraph Index: 1217

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § (1) pontja szerint „személyes adat: bármely meghatározott természetes személlyel kapcsolatba hozható adat, az adatból levonható, az érintettre vonatkozó következtetés”. Személyes adatok kezelésére akkor van lehetõség, ha ahhoz az érintett hozzájárul vagy törvény elrendeli [Avtv. 3. § (1) bekezdés]. Adatkezelésnek tekintendõ a személyes adatok rögzítése, felhasználása, továbbítása is (Avtv. 2. § 9. pont). Az egészségügyi és a hozzájuk kapcsolódó személyes adatok kezelésérõl és védelmérõl szóló 1997. évi XLVII. törvény 7. §-ának (3) bekezdése szerint „az érintett (törvényes képviselõje) jogosult tájékoztatást kapni a gyógykezeléssel összefüggésben történõ adatkezelésrõl, a rá vonatkozó egészségügyi és személyazonosító adatokat megismerheti, az orvosi dokumentációba betekinthet, valamint azokról – saját költségére – másolatot kaphat.” E szabályozás csak a törvényes képviselõnek minõsülõ, tehát szülõi felügyeleti joggal rendelkezõ szülõnek biztosítja a tájékoztatás jogát. Közös szülõi felügyelet esetén mindkét szülõt azonos jogosultságok illetik meg. Nem kap tájékoztatást viszont az a szülõ, akinek szülõi felügyeleti joga szünetel. Ez azokban az esetekben okoz problémát, amikor a szülõi felügyeleti jog gyakorlásában a szülõk nem tudnak együttmûködni, a szülõk közti viszony elmérgesedett, és esetleg a kapcsolattartási jog gyakorlása is akadályozott. 2006/162/II. szám

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes